kardosdrur/scandi-wiki huggingface dataset:
Gregor Gysi

Gregor Gysi (udtales "gisi", født 16. januar 1948 i Berlin) er en tysk politiker (SED/PDS/Die Linkspartei/Die Linke). Fra 1989 til 1993 var han leder i PDS, og i 2002 var han senator i delstaten Berlin. Han har siden 2005 været medlem af Forbundsdagen.

Baggrund og uddannelse 

Gysi var færdig uddannet jurist i DDR i 1970, og forsvarede som selvstændig advokat blandt andet flere kendte systemkritikere som var tiltalt af DDR-regimet. Senere blev det kendt at Gysi arbejdede som angiver for Stasi. Forbundsdagens immunitetsudvalg fastslog at Gysi var Stasi-angiver under dæknavnet "IM Notar", at han gav vigtig information videre til SED-myndighederne og deltog aktivt i undertrykkelsen af den demokratiske opposition i DDR.

Gregor Gysi opvoksede i en kommunistisk funktionærfamilie. Hans far, Klaus Gysi, var ambassadør og kulturminister i DDR, og Gysis mor hed Irene. Gregor Gysi har været gift to gange og har tre børn. Hans søster er skuespillerinden Gabriele Gysi.

Politisk karriere 

I 1967 blev Gysi medlem i SED, Sozialistische Einheitspartei Deutschlands, kommunistpartiet i DDR. I 1989 stod han frem for offentligheden som en af lederne for reformbevægelsen i DDR. 9. december 1989 blev han valgt til leder af SED, hvor de reformvenlige nu havde flertal. Året efter blev SED omdøbt til PDS, Partei des Demokratischen Sozialismus, under ledelse af Gysi.

Fra marts til oktober 1990 var Gysi repræsentant i det første og eneste frit valgte Volkskammer i DDR, derefter var han fra oktober 1990 til februar 2002 repræsentant i det tyske parlament, Forbundsdagen. Fra 2001 til 2002 var han medlem af delstatsforsamlingen i Berlin. Han var kortvarigt senator i Berlin i 2002.

I 2004 var Gysi meget syg og havde flere sygehusophold.

Ved parlamentsvalget i 2005 vandt Gysi direktemandatet i valgkredsen Treptow-Köpenick i Berlin med 40,4 procent af stemmerne. Sammen med Oskar Lafontaine er Gysi parlamentarisk leder for partigruppen Die Linke i Forbundsdagen.

Referencer

Eksterne henvisninger 

Politikere fra Die Linke
Politikere fra SED
Medlemmer af Forbundsdagen
Stasi
Personer fra Berlin
Sulzbach-Rosenberg

Sulzbach-Rosenberg er en by i Landkreis Amberg-Sulzbach i Oberpfalz i den tyske delstat Bayern, der ligger cirka 50 km øst for Nürnberg. Byen blev dannet i 1934 ved en sammenlægning af byen Sulzbach og kommunen Rosenberg og var indtil 1972 administrationsby i landkreis Landkreis Sulzbach-Rosenberg.

Geografi 

Sulzbach-Rosenberg ligger i den østlige ende af Fränkische Alb i Jurabjergene. Det historiske centrum i Sulzbach, med det største slotsanlæg i Nordøstbayern, ligger på en klippe over floden Rosenbach, der løber ud i Vils ved Amberg.

Byområdet går i øst-vestretning; i vest ligger centrum med byddelen Sulzbach, og mod øst bydelen Rosenberg.

Eksterne henvisninger 

 Luftfotos af byen
 Schriftenreihe des Stadtmuseums und Stadtarchivs Sulzbach-Rosenberg – die wichtigsten Publikationen zur Stadtgeschichte
 www.literaturarchiv.de
Kevin Bacon

Kevin Norwood Bacon (født 8. juli 1958) er en Golden Globe- og Screen Actors Guild Award-nomineret amerikansk film- og teater skuespiller, som er blevet kendt for sine roller i Footloose, Animal House, Stir of Echoes, Wild Things, JFK, Apollo 13, Mystic River og The Woodsman.

Biografi

Opvækst 
Bacon, den yngste af seks børn, blev født i Philadelphia, Pennsylvania og voksede op i meget tæt-knyttet familie. Hans mor, Ruth Hilda (1916-1991), var en tidligere Park Avenue debutant, lærer og liberalistisk aktivist, mens hans far, Edmund Bacon, var en velrespekteret byplanlægningstegner. Om deres forældres måde at opdrage børnene på, fortæller Bacons storesøster Karin til Premiere: Vi fik alle at vide, at vi skulle være selvstændige, så vi aldrig behøvede at føle os krævende." Allerede som 13-årig vidste Bacon, at han ville være skuespiller og 4 år senere forlod han sit hjemsted og familie, for at få en teater-karriere i New York. Her blev han en af de yngste nogensinde til at optaget på Circle in the Square Theatre. "Jeg ville livet, mand, den rigtige ting", udtalte han senere til Nancy Mills fra Cosmopolitan. "Den besked jeg fik var at 'det er kunsten, der gælder. Forretning er djævlens værk. Kunst og kreativ udfoldelse er lige ved siden af det gode'. Forbind dette med et selv-selvcentreret ego og du ender med en skuespiller.". 

Bacons beslutning om at blive skuespiller kom ikke uden pres og krav. Om sin far sagden han til Mills, at han var en "by-planlægnings-superstar", som stillede enorme krav til sig selv, fordi han "følte at intet mindre end berømmelse ville være nok.".

Filmografi

Referencer

Eksterne henvisninger 

 Bacon's official website
 
 The Oracle of Bacon (Six Degrees of Kevin Bacon game solver)

Filmskuespillere fra USA
Atanazy Raczyński

Atanazy Raczyński, eller Athanasius von Raczynski på tysk, (2. maj 1788 i Poznań i Polen – 21. august 1874 i Berlin) var en preussisk greve, diplomat, politiker og kunstsamler af polsk oprindelse.

Han var preussisk gesandt i København, Lissabon og Madrid. Desuden forfattede han det kunsthistoriske værk Geschichte der neueren deutschen Kunst i tre bind (Berlin 1836-1841). I 1836 åbnede han et kunstgalleri i Berlin med omkring 60 ældre billeder, hovedsagelig italienske mestere, men senere udvidede han samlingen i øgende grad med samtidig tysk kunst.

Grev Raczyński boede i Berlin i et palæ i Unter den Linden 21, som han købte i 1834. Efter hans død blev ejendommen solgt til den tyske stat, og palæet måtte vige pladsen for den nye Rigsdagsbygning. Sin kunstsamling testamenterede han den preussiske stat, som udstillede den i hans fødeby Poznań/Posen, hvor den stadig befinder sig. Det er den største samling tysk kunst i Polen, og blev vist i Kiel, München og Berlin i 1992.

Grev Raczyński var preussisk pair med sæde i Preußisches Herrenhaus, det preussiske overhus.

Eksterne henvisninger 

Diplomater fra Preussen
Personer fra Polen
Kunstsamlere fra Tyskland
Tyskere i 1800-tallet
Politikere fra Preussen
Medlemmer af Preussens herrehus
Grever fra Tyskland
Kyra Sedgwick

Kyra Minturn Sedgwick (født 19. august 1965) er en Emmy-nomineret og Golden Globe-vindende amerikansk skuespiller. Hun vandt i 2007 en Golden Globe i kategorien: Best Actress for Lead Role in a Dramatic TV series, for hendes skuespil i The Closer.

Filmografi

Film og video 
 Med livet som indsats (2012)
 Gamer (2009) .... Gina Parker Smith 
 Justice League: The New Frontier (2008) (Direct-to-video) .... Lois Lane (stemme)
 The Game Plan (2007) .... Stella Peck
 Loverboy (2005) .... Emily også Film Producer
 On the Set with 'Secondhand Lions (2004) (Direct-to-video) .... Sig selv
 Something the Lord Made (2004).... Mary Blalock
 The Woodsman (2004) .... Vicki
 Personal Velocity: In Conversation Rebecca, Parker, Fairuza, and Kyra (2003) (Direct-to-video) .... Sig selv
 Personal Velocity: Creating 'Personal Velocity (2003) (Direct-to-video) .... Sig selv
 Batman: Mystery of the Batwoman (2003) (Direct-to-video) .... Batwoman (stemme)
 Secondhand Lions (2003) .... Mae
 Behind the Red Door (2003) .... Natalie
 Just a Kiss (2002) .... Halley
 Personal Velocity: Three Portraits (2002) .... Delia Shunt 
 Conversations with Jon Turteltaub (2000) (Direct-to-video) .... Sig selv
 What's Cooking? (2000) .... Rachel Seelig
 Labor Pains (2000) .... Sarah Raymond
 Montana (1998) .... Claire Kelsky også Producer
 Critical Care (1997) .... Felicia Potter
 Phenomenon (1996) .... Lace Pennamin
 Losing Chase (1996...Elizabeth Cole også Executive Producer 
 The Low Life (1995) .... Bevan
 Something to Talk About (1995) .... Emma Rae King
 Murder in the First (1995) .... Blanche, Hooker
 Heart and Souls (1993) .... Julia
 Oliver Stone: Inside Out (1992) .... Sig selv
 Singles (1992) .... Linda Powell
 Pyrates (1991) .... Sam
 Mr. and Mrs. Bridge (1990) .... Ruth Bridge
 Født den 4. juli (1989) .... Donna, Ron Kovic's kæreste
 Kansas (1988) .... Prostitute Drifter
 Tai-Pan (1986) .... Tess Brock
 War and Love (1985) .... Halina

Tv-roller 
 The Closer (2005-nu) .... Deputy Chief Brenda Leigh Johnson også Co-Executive Producer (20 episoder)
 Something the Lord Made (2004) (Tv-film) .... Mary Blalock
 Cavedweller (2004) (Tv-film).... Delia Byrd også Executive Producer
 Queens Supreme (6 episoder, 2003-2007) .... ADA Quinn Coleman
 100 Sexiest Artists (2002) (Tv-film) .... Sig selv
 Stanley (1 episode, 2002) .... Park Ranger (stemme)
 Door to Door (2002) (Tv-film) .... Shelly Soentpiet Brady
 Ally McBeal (1 episode, 2002) .... Helena Greene
 American Experience (1 episode, 2001) .... Sig selv
 Talk to Me (2000) .... Janey Munroe
 Miss Rose White (1992) (Tv-film) .... Rose White
 Women & Men 2: In Love There Are No Rules (1991) (Tv-film) .... Arlene Megeffin
 Lemon Sky (1988) (Tv-film) .... Carol
 Amazing Stories (1 episode, 1986) .... Dora Johnson
 Miami Vice (1 episode, 1985) .... Sarah MacPhail
 ABC Afterschool Special (1 episode, 1985) .... Cindy Eller
 Another World (1 episode, 1983) .... Julia Shearer

Eksterne henvisninger 

 

Tv-skuespillere fra USA
Personer fra New York
Sosie Bacon

Sosie Ruth Bacon (født den 15. marts 1992) er en amerikansk skuespiller og sanger.

Bacon blev født i Los Angeles, Californien som datter af Kevin Bacon og Kyra Sedgwick. Hun har også en ældre bror, Travis Bacon. Bacon er godt på vej til at blive en kendt sanger. Hun er niece til Michael Bacon, Kevins bror og Robert Sedgwick, Kyras bror.

Hun fik sin filmdebut i filmen Loverboy, som blev instrueret af hendes egen far.

Bacon var elev på pigeskolen Brearley School, hvorfra hun dimitterede i 2010.

Bacon og hendes familie bor i øjeblikket i Upper West Side.

Filmografi 
 Loverboy (2005) – Emily

Eksterne henvisninger 
 

Tv-skuespillere fra USA
Filmskuespillere fra USA
Personer fra Los Angeles
Eurovision Song Contest 1958

Eurovision Song Contest 1958 blev afholdt i Hilversum i Holland med Hannie Lips som vært. Musikken blev leveret af Metropolorkesteret, som også stod for pauseunderholdningen. Det var første gang, at konkurrencen blev afholdt i det forgående års vindernation, idet Corry Brokken havde vundet for Holland i 1957 med "Net als toen".

Storbritannien valgte at holde pause i 1958 som følge af en skuffende placering i 1957. Til gengæld debuterede Sverige, og dermed var der ti deltagende sange, ligesom ved året før.

Eurovision Song Contest 1958 blev vundet af den franske sanger André Claveau og sangen "Dors mon amour". Det er dog tredjepladsen fra Italien, Domenico Modugnos "Nel blu, dipintu di blu", bedre kendt som "Volare", der huskes bedst fra dette år. Pga. tekniske problemer i begyndelsen af udsendelsen var der imidlertid billedudfald i nogle lande under Modugnos fremførelse, og han fik derfor lov til at synge igen efter den sidste sang..

"Volare" blev efterfølgende et kæmpehit mange steder, bl.a. nåede den førstepladsen på den amerikanske hitliste, og det er en af de bedst kendte Eurovision-sange overhovedet. Ved 50 års-jublæumsshowet for Eurovision Song Contest, Congratulations, afholdt i 2005 i København, blev den valgt som den næstebedste Eurovision-sang gennem tiderne, kun overgået af ABBA's "Waterloo".

Deltagere og Resultater

Scoreboard

Noter

Litteratur 
 O'Connor, John Kennedy, 2005: 50 år med Melodi Grand Prix - Eurovision Song Contest. Dansk udgave (oversættelse: Ulla Oxvig). Turbine Forlaget, DR. .

1958
Musik i 1958
Your Vegas

Your Vegas var et engelsk rockband fra Leeds, England. Bandet består af Coyle Girelli (vokal, guitar), Mat Steel (guitar, vokal), Mark Heaton (keyboard, guitar, vokal), Jon Langford (bas) og Mal Taylor (trommer). I 2010 opløstes bandet og flere af medlemmerne indgik i en ny konstellation, The Chevin.

Historie 

Girelli, Steel og Langford begyndte at spille sammen, mens de gik på Prince Henry's Grammar School i Otley, en lille forstad til Leeds. I 2004 fik de selskab af Heaton, en ven fra musikscenen i Leeds, og Taylor, der var en gammel ven fra skoletiden.

I 2005 udgav bandet to singler, Your Vegas og Flybuzz, og de begyndte en større turne i Storbritannien. Om sommeren det år optrådte de på Leeds Festival.

Da forhandlingerne om en pladekontrakt med et større pladeselskab mislykkedes, besluttede Girelli at besøge nogle venner i New York, og efter at have spillet nogle få akustiske shows og uddelt demoer blev der skabt en interesse for bandet. De fire andre medlemmer tog også til New York, hvor bandet spillede en håndfuld shows, og inden længe fik de en pladekontrakt med Universal Republic.

I januar 2008 udgav bandet deres debut-EP, A Town And Two Cities, som blev nummer 27 på Itunes' rockhitliste. De optrådte på Sundance Filmfestivalen før de påbegyndte deres første USA-turne som support for The Bravery.

Bandets debutalbum, A Town And Two Cities, blev udgivet i USA den 22. April. I Marts spillede bandet flere shows på SXSW-festivalen i Austin, Texas.

Bandet var på to USA-turneer med The Bravery i 2008, og de varmede op for Duran Duran på deres 2008 Red Carpet Massacre Northe American Tour.

Diskografi 
Albums
 A Town And Two Cities – 2008
EP'er
 A Town And Two Cities – 2008
Singler
 "Your Vegas" – 2005
 "Flybuzz"- 2006

Eksterne henvisninger 
 http://www.yourvegasmusic.com 

Musikgrupper fra England
Balalajka

Balalajka (russisk балалайка) er et russisk strengeinstrument med trekantet krop og tre strenge, hvoraf to er stemt i samme højde. Normal stemning er e1-e1-a1, hvor en metalstreng er stemt i a1 (440Hz) og to nylonstrenge af samme tykkelse er stemt i e1. Strengene på den almindeligste "Primbalalajka" spilles med højre pegefinger mens de større balalajkaer ofte spillas med plekter. Balalajkaen har lang hals med bånd og findes i flere forskellige størrelser. De almindeligste er prim-, sekund-, alt-, bas- og kontrabasbalalajka.

For at bevare de russiske folkemusikinstrumenter dannedes i slutningen af 1800-talet russiske folkmusikorkestre. De baseredes på balalajkaen, domran (tre- og firestrenget instrument med rund krop og spilles med plekter) og bajan (russisk knapharmonika) sammen med forskellige russiske blæse- og rytmeinstrument.

Se også 
 Musik
 Violin, guitar, banjo

Strengeinstrumenter
Mike Vallely

Mike Vallely (født 29. juni 1970) er en amerikansk professionel skateboarder.

Karriere 
Vallely startede med at stå på skateboard i efteråret 1984 og blev sponsoreret kun to år senere i sommeren 1986 af skateboardproducenten Powell Peralta. Samme sommer blev han amerikansk amatørmester i streetstyle i NSA og kom på forsiden af Thrasher Magazine. Han blev professionel i 1987, og i 1988 flyttede han fra fødestaten New Jersey til Californien, og hans første skateboardmodel blev sendt på markedet af Powell Peralta. I 1989 forlod han Powell Peralta for at være med til at sætte gang i det nystartede skateboardfirma, World Industries.

I 1995 vandt Vallely første udgave af den årligt tilbagevendende Skatepark Of Tampa Pro Street Contest i Tampa, Florida, og han deltog i den første udgave af X-Games. I 1997 rejste han til Kina for at være med til at lave de allerførste professionelle skateboarddemonstrationer i landet. I 1998 udsendte Etnies Footwear de første skateboardsko med Vallelys navn.

I sommeren 2001 tog Mike Vallely med Tony Hawk på dennes "Gigantic Skatepark Tour", hvilket blev første ud af flere gange, hvor han optrådte sammen med Hawk på turneer, hvilket senere blev fulgt op af deltagelse i Hawks computerspil som Tony Hawks American Wasteland og Tony Hawks Project 8.

I årenes løb har han medvirket i en lang række tv- og dvd-produktioner, herunder Drive, der præsenterer Vallelys karriere samt hans forhold til sporten og kulturen herom.

I 2002 kastede han sig over et nyt projekt, idet han dannede bandet Mike V and the Rats, og han udgav desuden et soloalbum. I 2003 gæsteoptrådte han som sanger ved Black Flags genforeningskoncert i Hollywood. Han har senere dannet et nyt orkester, Revolution Mother.

Privatliv 
Mike Vallely giftede sig i 1992 med sin kæreste gennem lang tid, Ann, og i december samme år fik de deres første datter, Emily. I september 2001 fik parret sin anden datter, Lucinda.

Han er i sin fritid stor fan af ishockey, især af Anaheim Ducks.

Eksterne henvisninger 
 Vallelys hjemmeside

Skateboardere fra USA
Niedere Tauern

Niedere Tauern er en bjergkæde i Centralalperne i Østrig, der ligger i østlig forlængelse af Hohe Tauern. Bjergkæden går gennem forbundslandene Salzburg og Steiermark.

Topografi 
Niedere Tauern er afgrænset af følgende dale:

 Mod vest: Øvre Murtal og Großarltal
 Mod nord: Ennstal
 Mod øst: Paltental og Liesingtal
 Mod syd: Murtal

Mod vest udgør bjerget Murtörl (2.260 moh) grænsen til Hohe Tauern.

Undergrupper 
Niedere Tauern bliver underinddelt i følgende undergrupper:

 Radstädter Tauern (Højeste bjerg: Weißeck, 2.711 moh)
 Schladminger Tauern (Højeste bjerg: Hochgolling, 2.862 moh)
 Rottenmanner und Wölzer Tauern (Højeste bjerg: Rettelkirchspitze, 2.475 moh)
 Seckauer Tauern (Højeste bjerg: Geierhaupt, 2.417 moh)

Trafik og økonomi 
Tre pasveje går over bjergkæden. Set fra nord til syd er det:

 Radstädter Tauernpass (Pashøjde 1.739 moh)
 Sölkpass (Pashøjde 1.788 moh)
 Triebener Tauern (Pashøjde 1.274)

Derudover fører Tauerntunnel på Tauern Autobahn gennem Radstädter Tauern.

I de lange dybe dale findes kun få mindre bosættelser. De større byer findes i de tilgrænsende dale:

 Radstadt, Schladming og Liezen i Ennstal
 Trieben i Paltental
 Tamsweg, Murau, Judenburg og Knittelfeld i Murtal

Geologi 
Niedere Tauern består som en del af Centralalperne hovedsagelig af glimmerskiffer. Mod øst findes også granit- og skiffergneis. I Tauern findes også enkelte kalkstensbjerge.

Under istiden fandtes mange gletsjere, hvilket de mange dybe dale vidner om. Også de mange karformede søer er et resultat af gletsjerne. I dag findes ingen gletsjere i bjergkæden, men den er til gengæld det bjergmassiv i østalperne med flest søer.

Erhverv og turisme 
Turisme er den vigtigste erhvervsfaktor i Niedere Tauern både sommer og vinter. Særligt Radstätter og Schladminger Tauern er med deres talrige bjerghytter og vandrestier besøgt. Udover turisme findes også skovbrug og sæterlandbrug. I bjergkædens nordøstkant findes forekomster af grafit og magnesit, som udnyttes erhvervsmæssigt.

De stejle bjergskråninger, som særligt dannes i Ennstal, udnyttes til små vandkraftværker, som leverer strøm til lokalsamfundet. Derudover ligger Europas højestliggende vindmøllepark (Tauernwindpark) i Wölzer Tauern ved Oberziering med 13 møller.

Store dele af Niedere Tauern er Natura 2000-beskyttelsesområde i henhold til EU's retningslinjer for fuglebeskyttelse; således er de højtliggende områder af Wölzer og Seckauer Tauernsiden april 2006 udpeget som europæisk habitatområde.

Bjerge i Østrig
Bjergkæder i Alperne
Wesel

Wesel er en grænseby i det vestlige Tyskland, på grænsen til Holland, ved stedet hvor floden Lippe når Rhinen. Byen havde 61.432 indbyggere i 2007 og er center for Kreis Wesel i delstaten Nordrhein-Westfalen.

Historie 
Byen stammer fra et gods som blev nævnt første gang i det ottende århundrede. I det 12. århundrede kom Wesel under hertugen af Cleves. I det 15. århundrede fik byen privilegier og blev medlem af Hansaen. I hertugdømmet Cleves stod Wesel kun tilbage for Köln som handelscenter i den nedre rhinregion.

2. verdenskrig 

Mod slutningen af 2. verdenskrig blev Wesel et bombemål for De Allierede på grund af byens status som knudepunkt for vej, jernbane og pramtrafik. Om natten den 16., 17. og 19. februar 1945 blev byen massivt bombet og så godt som udslettet. Broerne over Rhinen og Lippe blev sprængt af Wehrmacht, blandt de sprængte broer var den 1,9 km lange jernbanebro over Rhinen. Den 23. marts kom Wesel under beskydning af over 3.000 kanoner som en forberedelse til Operation Plunder. Inden byen blev indtaget af allierede tropper var 97% af den ødelagt.

Eksterne links 
 Officielle hjemmeside for byen (tysk og engelsk)

Byer i Nordrhein-Westfalen
Hanse
Chilensk rodeo

Den chilenske rodeo er en rytteridræt, som praktiseres i Chile, hvor den bliver betragtet som nationalsport. 

I Chile er sporten blevet udøvet i over 400 år og i 1962 erklærede formand Jorge Alessandri Rodriguez den som nationalsport. 

Sporten går ud på, at to ryttere (huasos) på chilenske heste skal stoppe en tyr indenfor et halvmåneformet område (rodeostadion). Denne sport er meget populær og udøves hovedsagelig i landdistrikter i den sydlige del af landet.

Eksterne henvisninger 

Rodeo
Rodeo
Kümmersbruck

Kümmersbruck er en kommune i Landkreis Amberg-Sulzbach i Oberpfalz i den tyske delstat Bayern, der ligger cirka 5 km sydøst for Amberg.

Inddeling 
Landsbyer og bebyggelser i Kümmersbruck er Engelsdorf, Gärmersdorf, Haidweiher, Haselmühl, Köfering, Kümmersbruck, Lengenfeld, Moos, Penkhof og Theuern.

Kultur og seværdigheder 
 1978 oprettede landkreisen Bergbau- und Industriemuseum Ostbayern (Bjergværks- og industrimuseum) i Theuern.

Eksterne henvisninger 

 Bergbaumuseum
Spektrallinjeopløsning

Spektrallinjeopløsning er et mål for den præcision, hvormed man kan måle spektrallinjer.

Spektrallinjeopløsning måles i Ångstrøm (Å) eller nanometer (nm).

Spektroskopi
Astrofysik
Fagudtryk
Auerbach in der Oberpfalz

Auerbach in der Oberpfalz (amtsligt: Auerbach i.d.OPf.) er en by i Landkreis Amberg-Sulzbach i Oberpfalz i den tyske delstat Bayern ca. 45 km nordøst for Nürnberg. I og omkring bjergbyen Auerbach har der i århundreder, indtil 1987 været udvundet jernmalm.

Inddeling

Historie 
I 1119 grundlagde biskop Otto den Hellige fra Bamberg godt tre kilometer nordvest for den lille landsby Urbach Benediktinerklosteret Michelfeld som byen voksede op omkring.

Auerbach fik i 1314 af kejser Ludwig af Bayern stadsrettigheder. Kejser Karl 4. gjorde i 1373 byen til hovedstad for Neuböhmen.

Eksterne henvisninger 

 Auerbach: Historische Spurensuche  (Haus der Bayerischen Geschichte)
 Ortsteil Reichenbach Geschichte und Hofbeschreibungen
 Bergbaumuseum Maffeischächte
Poul Bogs Larsen

Poul Carl Alfred Georg Bogs Larsen var en dansk atlet for Frederiksberg IF. Han var dansk mester i kuglestød 1947-1950, men har også taget flere DM-medaljer i spydkast.

Poul Bogs blev under besættelsen af Danmark to gange arresteret af dansk politi og udleveret 15. september 1943 til det tyske Gestapo til dødsdom.

Poul Bogs er far til europamesteren i boksning Tom Bogs og Maibritt Bogs, som vandt det danske mesterskab i diskoskast i 1977.

Eksterne henvisninger 
 DAF i tal – Poul Larsen

Tjek fødsels- og dødsår
Diskoskastere fra Danmark
Kuglestødere fra Danmark
Spydkastere fra Danmark
By the Patient

By the Patient var et dansk deathmetal-band.

Historie 
Bandet blev dannet i 2006 og udgav i 2008 en EP ved navn: The Carcass Monologue og i 2009 yderligere en under titlen: Catenation of Adversity.

I 2008 blev de nomineret til Danish Metal Awards som Årets Talent. Senere på året blev de signet af Rask Music Management.

I 2010 udsendte de albummet Servants, som var tilgængeligt på iTunes fra 1. september. Samme år fik bandet en del opmærksomhed da de vandt "Wacken Metal Battle" i DK og spillede derfor på Wacken Open Air i Tyskland. Udover Wacken, spillede de også på Roskilde Festival dette år.

I 2011 blev bandet signet til Ultimhate Records.

I 2013 spillede bandet på Copenhell og udgav deres EP: Afterbirth

I 2015 brød bandet med forsangeren Tan, hvorefter resten af bandet dannende black metal-bandet ORM

Medlemmer 
 Tan Møhl-Hansen – Vokal
 Theis W. Poulsen – Guitar
 Troels C. Nielsen – Bas
 Adam Schønemann – Trommer
 Simon S. Andersen – Guitar

Tidligere medlemmer 
 Simon Christiansen – Trommer
 Loui Koefoed – Vokal
 Morten Kofoed – Vokal
 Bjarke Lassen – Trommer
 Jonathan Marker – Trommer

Diskografi 
 2008: The Carcass Monologue
 2009: Catenation of Adversity
 2010: Servants
 2012: Premonitions
 2013: Afterbirth
 2015: Gehenna (udgivet på Lifeforce Records)

Referencer

Eksterne henvisninger 
 By the Patient hos Bandcamp
 

Metalgrupper fra Danmark
Dødsmetalgrupper
Musikgrupper fra 2006
Musikgrupper opløst i 2015
Har spillet på Roskilde Festival